Riigihange: Elva valla kõnniteede ja platside talvine hooldus
TEHNILINE KIRJELDUS			

1. HOOLDEPIIRKONDADE MÄÄRATLUS

Elva linna piirkond
Rannu piirkond 
Puhja piirkond
Annikoru piirkond
Rõngu piirkond

Töövõtja peab arvestama Elva valla kohalike teede ja platside ning eramute ligipääsude lume- ja libeduse tõrjega perioodil 15.11.2026-15.04.2027. Piirkondade kohta on koostatud digitaalne kaart lumetõrjet vajavate objektidega, mis asub valla geoportaalis:
Teehooldus
või
https://gis.elva.ee/portal/apps/experiencebuilder/experience/?id=4e731f93267147b497a5391ba45da6d1
(Teede asukohtasid saab otsida tabelis „Hooldatavad teed ja platsid“ toodud numbri järgi.
Hankeperioodi käigus võib kaart ja tellitav teenuse maht muutuda. Töövõtja võib esitada pakkumuse ühele või mitmele hooldepiirkonnale.

2. [bookmark: _Hlk108615709]TÖÖ KIRJELDUS

2.1 Töövõtja peab omal kulul enne hooldeperioodi algust (kuid mitte hiljem kui iga aasta 1. november) tutvuma hooldeobjektide külgnevate takistustega ning takistused (kivid, äärekivid, mahasõitude otsad, keerukad ja kitsad kohad vms) juhtide jaoks piisaval määral tähistama (tähistokkidega). Töövõtja otsustab tähistamise vajaliku mahu iseseisvalt. Tellija ei võta endale mistahes vastutust tähistamata või tähistatud kohtade otsa lõhutud tehnika remondikulude kompenseerimiseks.
2.2 Tööde alguseks loetakse reaalset lumelükkamise alustamist vastava piirkonna territooriumil. Tööalasse sõidu ega teisi tööalalt väljas tehtud sõitude kulusid tellija ei tasu.
2.3 Töövõtja peab jälgima oma piirkonnas teeolusid ja piirkonna kohta käivaid ilmaennustusi. Tegema vajadusel kontrollsõite ja mõõtmisi. Kontrollima jäite või kiilasjää olemasolu ja tuisuohtlike lõike.
2.4 Punktis 2.3 kirjeldatud tegevuste eest eraldi ei tasuta.
2.5 Tööde alustamise vajaduse määrab Töövõtja ise vastavalt punktis 2.3 kirjeldatud tegevuste põhjal ja kriitilisele lumekihi paksusele.
2.6 Tellijal on õigus ka ise määrata tööde alustamise aeg teavitades Töövõtjast sellest kas telefoni või e-maili teel.
2.7 Kriitiline lumekihi paksus, millest alates peab Töövõtja alustama lumetõrjega on 5 cm.
2.8 Lumetõrjet tuleb teha vajadusel ka öösiti, nädalavahetuseti ja riiklikel pühadel.
2.9 Tellija jätab endale õiguse mitte tasuda teostatud lumetõrje teenuse eest kui see sellel puudus põhjendatud vajadus.
2.10 Elva Vallavalitsus võib iga piirkonna kohta ühe Töövõtja poolt antud avaliku valvekontakti info avaldada valla kodulehel, sotsiaalmeedias, valla ajalehes ja teistesse valla infokanalites. Töövõtja peab tagama valvekontakti kättesaadavuse kogu lumetõrje perioodi jooksul ööpäevaringselt.
2.11 Töövõtja peab omama või vajadusel omandama või kasutusse võtma liiklusvahendid, seadmed ja tehnilise varustuse iga piirkonna kohta vastavalt hanketeates olevatele kvalifitseerimistingimustele. 
2.12 Töövõtja peab kasutama kvalifitseerimistingimustele vastavaid masinad ja seadmeid kogu lepinguperioodi vältel kvalifitseerimistingimustes toodud kogustes.
2.13 Töövõtja peab paigaldama hooldeperioodiks Teenuse osutamiseks kasutatavatele teehooldustehnika masinatele oma kuludega GPS jälgimisseade ning võimaldada tellija kontaktisikul jälgida masinate liikumisi nii reaalajas kui ka 6 kuud tagantjärgi koos raportite koostamise õigustega. Alternatiivina Tellija nõudmisel paigaldama masinale Tellija poolt antud GPS seadme või kasutama igas masinas Tellija nõudmisel Töövõtja seadmes (mobiiltelefon, tahvelarvuti) vastavat Android operatsioonisüsteemile mõeldud tasuta rakendust.
2.14 Töövõtja võib lülitada jälgimisseadme välja, kui töö ei toimu Elva valla lepingulistel objektidel.
2.15 Raskete ilmastikuolude korral on võimalik kokkuleppel Tellijaga kasutada lisatehnikat, millel GPS seadmed puuduvad, olles eelnevalt masinate kasutamise ajad ja asukohad tellijaga kokku leppinud ning võimaldades tellija esindajal nende masinate tööaja arvestusele ka järelevalvet teha vahendades jooksvalt tellijale sellekohast infot.
2.16 Töövõtja peab lumelükkamise objektidel (kergliiklusteed, parklad) osutatud lumelükkamise teenust ja/või libedusetõrjet tegema nii laialt kui see on vähegi tee parameetritest ja lumeoludest lähtuvalt võimalik.
2.17 Töövõtja peab rakendama ennetavaid meetmeid, et iga teeobjekti hooldekoridor (lumevallide vahe) püsiks pidevalt hoolduseks vajaliku laiusega.
2.18 Töövõtja peab koolipäevade hommikutel tegema eelisjärjekorras lumest puhtaks koolide ümbruse kõnniteed ja platsid ning teised prioriteetsed objektid. 
2.19 Tiheasustusalal on Töövõtjal õigus esitada Tellijale ettepanekuid lume täiendavaks äraveoks. Seda juhul, kui tekib oht kolmandate isikute varale või ei ole tagatud liiklemiseks või parklates parkimiseks vajalikud minimaalsed parameetrid.
2.20 Jäite või kiilasjää tekkimise korral peab Töövõtja teostama teede libedusetõrjet graniitliivaga Elva linna piirkonnas. Objektid lepib Töövõtja Tellijaga enne tööde alustamist kokku.
2.21 [bookmark: _Hlk108615544]Tellija võib ka ise tellida Töövõtjal teede ja parklate libedusetõrjet andes ette objektide nimekirja.
2.22 Libedustõrjega peab alustama hiljemalt 4 tundi peale tellimuse saamist. Tellija ei nõua reageerimisaja täitmist kui samal ajal käib lumelükkamine.
2.23 Libedustõrjel tunnihind on sama, mis lumetõrjel.
2.24 Töövõtja peab kasutama tööde teostamisel sobilikku tehnikat ja töövõtteid, mis maksimaalselt tagavad, et hajaasustuses ristmike ja väljasõiduteede ristete ning tiheasustuses ristmike ning elamute sissesõiduteede  ristete puhastamisel jääb puhastatava teega ristuvate tee otstele minimaalselt lumevalle. Ristmikutel tuleb lahti lükata ka laiendused (nn vuntsid).
2.25 Tellija sätestab hooldustsükli ajaks tavaolukorras 12 tundi. Maakonnas Transpordiameti või vallas vallavalitsuse poolt välja kuulutatud raskete ilmastikuolude korral on hooldustsükli ajaks 24 tundi.
2.26 Hooldustsükli aega hakatakse lugema alates lumekihi kriitilise paksuse tekkest või juhul kui on kokku lepitud teisiti, siis lumelükkamise aja algusest (vaata punkt 2.6).
Töövõtja peab lepingu kehtivuse perioodil tagama tööks valmisoleku 1. novembrist kuni 15. aprillini,  mil on lepingu täitmise tähtpäev. Sel perioodil peab olema Töövõtjal nõutud tehnika ja seadmete valmisolek.

